CELEX: 32014D0003(01)
Language: fi
Date: 2014-02-04 00:00:00
Title: 2014/123/EU: Euroopan keskuspankin päätös, annettu 4 päivänä helmikuuta 2014 , luottolaitoksista, joista tehdään kattava arviointi (EKP/2014/3)

8.3.2014   
            
            
               FI
            
            
               Euroopan unionin virallinen lehti
            
            
               L 69/107
            
         
      EUROOPAN KESKUSPANKIN PÄÄTÖS,
   annettu 4 päivänä helmikuuta 2014,
   luottolaitoksista, joista tehdään kattava arviointi
   (EKP/2014/3)
   (2014/123/EU)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 6 kohdan,
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 4 artiklan 3 kohdan ja 33 artiklan 3 ja 4 kohdan,
   ottaa huomioon valvontaelimen ehdotuksen,
   sekä katsoo seuraavaa:
   
               (1)
            
            
               Marraskuun 3 päivästä 2013 alkaen Euroopan keskuspankki (EKP) voi valvontatehtäviensä hoitamisen aloittamiseksi pyytää kansallisia toimivaltaisia viranomaisia ja asetuksen (EU) N:o 1024/2013 10 artiklan 1 kohdassa tarkoitettuja henkilöitä toimittamaan kaikki merkitykselliset tiedot, jotka EKP tarvitsee tehdäkseen kattavan arvioinnin, tasearvio mukaan lukien, osallistuvien jäsenvaltioiden luottolaitoksista. EKP:n on suoritettava tällainen arviointi ainakin asetuksen (EU) N:o 1024/2013 6 artiklan 4 kohdan soveltamisalaan kuulumattomien luottolaitosten osalta.
            
         
               (2)
            
            
               EKP julkaisi 23 päivänä lokakuuta 2013 niiden luottolaitosten nimet, joista tehdään kattava arviointi, sekä katsauksen kattavan arvioinnin keskeisiin piirteisiin.
            
         
               (3)
            
            
               EKP on asetuksen (EU) N:o 1024/2013 6 artiklan 4 kohdassa olevien kriteereiden perusteella määrittänyt luottolaitokset, joista se aikoo tehdä asetuksen (EU) N:o 1024/2013 33 artiklan 4 kohdassa tarkoitetun kattavan arvioinnin, tasearvio mukaan lukien. Näitä kriteereitä soveltaessaan EKP on ottanut huomioon luottolaitosten toiminnan dynamiikasta johtuvat mahdolliset muutokset sekä niiden vaikutukset varojen kokonaisarvoon. Tästä syystä on otettu mukaan myös sellaisia luottolaitoksia, jotka saattavat lähitulevaisuudessa täyttää merkittävyyden kriteerit ja joista tästä syystä tulisi suorittaa kattava arviointi. EKP suorittaa näin ollen kattavan arvioinnin sellaisista luottolaitoksista, rahoitusalan holdingyhtiöistä ja rahoitusalan sekaholdingyhtiöistä, joiden varojen kokonaisarvo ylittää 27 miljardia euroa. Edellä mainituista kriteereistä riippumatta EKP suorittaa kattavan arvioinnin myös kolmen merkittävimmän laitoksen osalta kussakin euroalueen jäsenvaltiossa. Niiden luottolaitosten määrittäminen, joiden osalta EKP aikoo suorittaa kattavan arvioinnin, ei vaikuta kriteerien lopulliseen arviointiin, joka tehdään asetuksen (EU) N:o 1024/2013 6 artiklassa tarkoitettuun kehykseen sisältyvän erityisen metodologian perusteella.
            
         
               (4)
            
            
               Luottolaitosten ja kansallisten toimivaltaisten viranomaisten on asetuksen (EU) N:o 1024/2013 33 artiklan 4 kohdan mukaan toimitettava EKP:lle kaikki merkitykselliset tiedot, joita se tarvitsee tehdäkseen kattavan arvioinnin.
            
         
               (5)
            
            
               EKP voi vaatia kansallisia toimivaltaisia viranomaisia ja asetuksen (EU) N:o 1024/2013 10 artiklan 1 kohdassa tarkoitettuja henkilöitä toimittamaan EKP:lle kaikki merkitykselliset tiedot, joita se tarvitsee tehdäkseen tällaisen kattavan arvioinnin.
            
         
               (6)
            
            
               Valvontaelimen jäsenten, EKP:n henkilöstön ja osallistuvien jäsenvaltioiden lähetetyn henkilöstön on noudatettava Euroopan keskuspankkijärjestelmän ja Euroopan keskuspankin perussäännön 37 artiklassa ja asiaa koskevissa unionin säädöksissä vahvistettuja salassapitovelvollisuuksia. EKP:tä ja kansallisia toimivaltaisia viranomaisia koskee erityisesti Euroopan parlamentin ja neuvoston direktiivissä 2013/36/EU (2) vahvistetut tietojenvaihtoa ja salassapitovelvollisuutta koskevat vaatimukset,
            
         ON HYVÄKSYNYT TÄMÄN PÄÄTÖKSEN:
   1 artikla
   Yhteisöt joista tehdään kattava arviointi
   1.   EKP suorittaa 3 päivään marraskuussa 2014 mennessä kattavan arvioinnin liitteessä luetelluista yhteisöistä.
   2.   Liitteeseen sisältyvän luottolaitoksen valvonnasta vastaavan kansallisen toimivaltaisen viranomaisen on asetuksen (EU) N:o 1024/2013 33 artiklan 4 kohdan mukaisesti toimitettava kaikki merkitykselliset tiedot, jotka EKP tarvitsee tehdäkseen kattavan arvioinnin kyseisestä luottolaitoksesta. Kansallinen toimivaltainen viranomainen tarkastaa tietojen paikkansapitävyyden, jos se katsoo sen aiheelliseksi; tällaisiin tarkastuksiin voi sisältyä paikalla tehtäviä tarkastuksia, ja niihin voi tarvittaessa osallistua kolmansia osapuolia.
   3.   Yhteisessä valvontamekanismissa konsolidoidusti valvottavien ryhmittymien tytäryhtiöiden valvonnasta vastaava kansallinen toimivaltainen viranomainen vastaa tietojen paikkansapitävyyden tarkastuksesta niiden tytäryhtiöiden osalta, jotka ovat saaneet toimiluvan jäsenvaltioissa, jossa tämä viranomainen on.
   2 artikla
   Tutkintavaltuudet
   EKP voi asetuksen (EU) N:o 1024/2013 33 artiklan 3 ja 4 kohdan mukaisesti käyttää tutkintavaltuuksia liitteessä olevien luottolaitosten osalta.
   3 artikla
   Voimaantulo
   Tämä päätös tulee voimaan 6 päivänä helmikuuta 2014.
   
      Tehty Frankfurt am Mainissa 4 päivänä helmikuuta 2014.
      
         
            EKP:n puheenjohtaja
         
         Mario DRAGHI
         
      
   
   
      (1)  EUVL L 287, 29.10.2013, s. 63.
   
      (2)  Euroopan parlamentin ja neuvoston direktiivi, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).
   
      LIITE
      
         LAITOKSET JOISTA TEHDÄÄN KATTAVA AVIOINTI
      
      
         Belgia
      
      AXA Bank Europe SA
      Belfius Banque SA
      Dexia NV (1)
      
      Investar (Argenta Bank- en Verzekeringsgroepin holdingyhtiö)
      KBC Group NV
      The Bank of New York Mellon SA
      
         Saksa
      
      Aareal Bank AG
      Bayerische Landesbank
      Commerzbank AG
      DekaBank Deutsche Girozentrale
      Deutsche Apotheker- und Ärztebank eG
      Deutsche Bank AG
      DZ Bank AG Deutsche Zentral-Genossenschaftsbank
      HASPA Finanzholding
      HSH Nordbank AG
      Hypo Real Estate Holding AG
      IKB Deutsche Industriebank AG
      KfW IPEX-Bank GmbH
      Landesbank Baden-Württemberg
      Landesbank Berlin Holding AG
      Landesbank Hessen-Thüringen Girozentrale
      Landeskreditbank Baden-Württemberg-Förderbank
      Landwirtschaftliche Rentenbank
      Münchener Hypothekenbank eG
      Norddeutsche Landesbank-Girozentrale
      NRW.Bank
      SEB AG
      Volkswagen Financial Services AG
      WGZ Bank AG Westdeutsche Genossenschafts-Zentralbank
      Wüstenrot & Württembergische AG Wüstenrot Bank AG Pfandbriefbankin ja Wüstenrot Bausparkasse AG:n osalta
      
         Viro
      
      AS DNB Bank
      AS SEB Pank
      Swedbank AS
      
         Irlanti
      
      Allied Irish Banks plc
      Merrill Lynch International Bank Limited
      Permanent tsb plc
      The Governor and Company of the Bank of Ireland
      Ulster Bank Ireland Limited
      
         Kreikka
      
      Alpha Bank, SA.
      Eurobank Ergasias, SA.
      National Bank of Greece, SA.
      Piraeus Bank, SA.
      
         Espanja
      
      Banco Bilbao Vizcaya Argentaria, SA.
      Banco de Sabadell, SA.
      Banco Financiero y de Ahorros, SA.
      Banco Mare Nostrum, SA.
      Banco Popular Español, SA.
      Banco Santander, SA.
      Bankinter, SA.
      Caja de Ahorros y M.P. de Zaragoza, Aragón y Rioja
      Caja de Ahorros y Pensiones de Barcelona
      Caja España de Inversiones, Salamanca y Soria, CAMP
      Cajas Rurales Unidas, Sociedad Cooperativa de Crédito
      Catalunya Banc, SA.
      Kutxabank, SA.
      Liberbank, SA.
      MPCA Ronda, Cádiz, Almería, Málaga, Antequera y Jaén
      NCG Banco, SA.
      
         Ranska
      
      Banque Centrale de Compensation (LCH Clearnet)
      Banque PSA Finance
      BNP Paribas
      C.R.H. – Caisse de Refinancement de l’Habitat
      Groupe BPCE
      Groupe Crédit Agricole
      Groupe Crédit Mutuel
      HSBC France
      La Banque Postale
      BPI France (Banque Publique d’Investissement)
      RCI Banque
      Société de Financement Local
      Société Générale
      
         Italia
      
      Banca Carige S.P.A. – Cassa di Risparmio di Genova e Imperia
      Banca Monte dei Paschi di Siena SpA.
      Banca Piccolo Credito Valtellinese, Società Cooperativa
      Banca Popolare Dell’Emilia Romagna – Società Cooperativa
      Banca Popolare Di Milano – Società Cooperativa A Responsabilità Limitata
      Banca Popolare di Sondrio, Società Cooperativa per Azioni
      Banca Popolare di Vicenza – Società Cooperativa per Azioni
      Banco Popolare – Società Cooperativa
      Credito Emiliano SpA.
      Iccrea Holding S.p.A
      Intesa Sanpaolo SpA.
      Mediobanca – Banca di Credito Finanziario SpA.
      UniCredit SpA.
      Unione Di Banche Italiane Società Cooperativa Per Azioni
      Veneto Banca S.C.P.A.
      
         Kypros
      
      Bank of Cyprus Public Company Ltd
      Co-operative Central Bank Ltd
      Hellenic Bank Public Company Ltd
      Russian Commercial Bank (Cyprus) Ltd
      
         Latvia
      
      ABLV Bank, AS
      AS SEB banka
      Swedbank
      
         Luxemburg
      
      Banque et Caisse d’Epargne de l’Etat, Luxembourg
      Clearstream Banking SA.
      Precision Capital SA (Banque Internationalen à Luxembourgin ja KBL European Private Bankers S.A:n holdingyhtiö)
      RBC Investor Services Bank SA.
      State Street Bank Luxembourg SA.
      UBS (Luxembourg) SA.
      
         Malta
      
      Bank of Valletta plc
      HSBC Bank Malta plc
      
         Alankomaat
      
      ABN AMRO Bank NV.
      Bank Nederlandse Gemeenten NV.
      Coöperatieve Centrale Raiffeisen-Boerenleenbank B.A.
      ING Bank NV.
      Nederlandse Waterschapsbank NV.
      The Royal Bank of Scotland NV.
      SNS Bank NV.
      
         Itävalta
      
      BAWAG P.S.K. Bank für Arbeit und Wirtschaft und Österreichische Postsparkasse AG
      Erste Group Bank AG
      Raiffeisenlandesbank Oberösterreich AG
      Raiffeisenlandesbank Niederösterreich-Wien AG
      Raiffeisen Zentralbank Österreich AG
      Österreichische Volksbanken-AG sekä niihin Euroopan parlamentin ja neuvoston asetuksen (EU) N:o 575/2013 (2) 10 artiklan mukaisesti liittyneet luottolaitokset
      
         Portugali
      
      Banco BPI, SA
      Banco Comercial Português, SA
      Caixa Geral de Depósitos, SA
      Espírito Santo Financial Group, SA
      
         Slovenia
      
      Nova Kreditna Banka Maribor d.d.
      Nova Ljubljanska banka d. d., Ljubljana
      SID – Slovenska izvozna in razvojna banka, d.d., Ljubljana
      
         Suomi
      
      Danske Bank Oyj
      Nordea Bank Finland Abp
      OP-Pohjola Group
      
         Tapauksia, joissa yksi tai useampi osallistuvan jäsenvaltion kolmesta merkittävimmästä luottolaitoksesta kuuluu edellä olevassa luettelossa olevaan pankkiryhmittymään:
      
      
         Malta
      
      Deutsche Bank (Malta) Ltd
      
         Slovakia
      
      Slovenská sporiteľňa, a.s.
      Všeobecná úverová banka, a.s.
      Tatra banka, a.s.
      
         (1)  Arviointimetodologiassa otetaan tämän ryhmittymän kohdalla huomioon sen erityistilanne, ja erityisesti se, että sen rahoitustilannetta ja riskiprofiilia on jo arvioitu laajasti osana suunnitelmaa, joka laitettiin alulle lokakuussa 2011 ja jonka Euroopan komissio hyväksyi 28.12.2012.
      
         (2)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).